Täna saates - riigis, kuhu Piibleid varem salaja veeti,
õitsevad kristlikud raamatupoed.
Pilguheit vaprasse töösse kommunistlikus Hiinas.
Usuvabadus Ameerikas -
Miks paljud usuvad, et see on väljasuremisohus?
Arst sulges kliiniku, müüs kodu ja kolis perega Haitile.
Nüüd kutsub ta teisi ennastületavalt elama.
KRISTLIKU MAAILMA UUDISED
Tere tulemast saatesse! Olen George Thomas.
Kolleeg Wendy Griffith on tööreisil.
Piibli omamine oli kunagi Hiinas ebaseaduslik.
Piibleid ja teisi kristlikke raamatuid viidi sinna aastaid salaja.
Avastasin hiljutisel reisil Pekingisse, et olukord on muutumas.
See on tärkav tööstus.
Nagu hommikune koidukiir.
Maailma rahvarohkeimas riigis ...
on endiselt palju pimedust, mis valgust summutab.
Tehniliselt on see kommunistlik ja ametlikult ateistlik riik.
Jumal on avanud uksi. Ta tahab, et oleksime valguseks.
Sellest lähtub ülesanne: jõuda Jumala Sõnaga hiinlasteni.
Jumal tahab, et oleksime koidukiireks, mis pimeduse põgenema ajab.
Joseph Cui on teerajaja. 2004. a avas ta raamatupoe,
mis on üks Hiina esimesi registreeritud kristlikke raamatupoode.
Algus oli raske.
Pood töötab salausklike annetuste toel.
Cui sõnul olid kristlikud raamatud haruldased.
Piibli omamise eest ootas vangla.
Misjonärid tõid salaja Hiinasse Piibleid ja teisi raamatuid
ja seadsid end nii suurde ohtu.
Kristlased tulid algul poodi ja küsisid:
"On sul seda või teist raamatut? Kas on selle või teise autori asju?"
Saanud tihti eitava vastuse, küsiti: "Mis pood see selline on?"
Valitsuse hoiakud hakkasid muutuma 15 aasta eest,
kui ametnikud märkasid, kui palju hiinlasi kristlusse pöördus.
Leevendati kirjastuste piiranguid.
See tekitas väikse tööstusala, millega ühines innukalt ka Xu Jixing.
Ta avas Shanghai esimese kristliku raamatupoe 2002. a.
Kui poe avasime, oli igal riiulil üks raamat, kokku 50 raamatut.
Mõlemal pool olid kingitused.
Olime rõõmsad iga müüdud raamatu üle.
Samal aastal avas Chen Xiaoping poe Xiameni sadamalinnas.
Teadsime, et raamatupoega jõuab hästi inimesteni.
Siin kuuleb inimeste vaimsetest vajadustest.
Ka Yue Geng tajus avanemist.
Ta alustas oma kodu keldris.
2002. a avas ta Pekingis esimese ametliku kristliku raamatupoe.
Poe nimi "Veeoja", tuleb Psalmist 1:
Vee äärde istutatud puu ei närbu. Meie pood kasvab,
kui Jumal kastab ja hoolitseb. Investeering oli väike, kuid saak suur.
Pärast seda on kristlikud raamatupoed õitsema löönud.
Hiinas on täna 250 tegevusloaga kristlikku raamatupoodi.
Paljud mõistsid, et kasvamiseks peavad nad tehnoloogiliselt muutuma.
Ema küsis: "Muudkui kaotad raha. Mida sa ometi teed?"
Pidin seda tegema riskidest hoolimata.
Wang Xiapei avas esimese kristliku netiraamatupoe 2008. a.
Sellegi algus polnud kerge, kuid Wang oli visa.
Palvetasin selle eest 8 kuud. Mida rohkem palvetasin,
seda kindlam juhtimises olin. Kogudus muutus kiiresti.
Aeg oli küps.
Raamatupoes toimub aktiivne evangeliseerimine ja töö inimestega.
Raamatupoes tutvub erinevate inimestega.
Võib luua sidemeid, sõprusi ja üksteist õnnistada.
Me ei taotle kasumit. Kulude-tulude suhe on tagasihoidlik.
Investeerime inimhingedesse.
Ometi ütlevad Xu ja teised, et uksed pole veel täiesti avatud
kristlikele kirjastustele. On märkimisväärseid väljakutseid.
Kahe aasta eest ründas valitsus kristlikke raamatupoode
ja piiras kristlike raamatute igaaastast kirjastamiskvooti.
Veel mõne aasta eest tohtis kirjastada 200 raamatut.
Eelmisel aastal oli arv vaid 80. Tänavu lubatakse avaldada vaid 20.
Valitsus kardab, et raamatute rohkus viib kristlaste arvu kasvule
ja kõigutab sotsiaalset stabiilsust.
Minu meelest valitsus teab, et kristluse kasv
parandab meie ühiskonda. Nende suhtumine veel muutub.
Väljakutseist hoolimata jätkavad Wang ja teised visalt. Nad teavad,
et Jumal teeb Hiinas oma tööd. Piisab, kui nad ustavaks jäävad.
Jumal toetab meid oma armuga.
Ta toetab meid, kuni teostame suure nägemuse.
Lisainfot Jumala tööst Hiinas leiate uudiste kodulehelt.
Võite jälgida raporteid Hiina ärkamise kohta.
Järgmiseks: USA hääletajad tühistasid vastuolulise määruse
homode õiguste kohta.
Pastorid ja kogudusejuhid hakkasid vastu
Houstoni radikaalsele linnapeale.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Ühe Suurbritannia kaplani sõnul sunniti ta ametist lahkuma,
kui ta tsiteeris jumalateenistusel piiblisalmi.
Barry Grayhorn töötas seksuaalkurjategijate vanglas.
Keegi esitas kaebuse,
kui ta rääkis mullu meeleparandusest ja andestusest,
tsiteerides piiblisalmi abielurikkumise ja homoseksuaalsuse kohta.
Tal keelati kabelisse tulla ja tema jutlusi peeti homofoobseteks.
Teda hakati ahistama ja lõpuks lahkus ta töölt.
Teda aitab kristlik õiguskeskus.
Houstonis, USAs, tühistasid hääletajad LGBT määruse,
mis oleks piiranud usuvabadust ja lasknud mehed naiste WCsse.
See on löök homoaktivistidele, kes kasutasid miljoneid dollareid
ja said tuge firmadelt nagu Apple,
ja presidendikandidaadilt Hillary Clinton. Jätkab Heather Sells.
Houstonlased tühistasid määruse rohkem kui 60 % enamusega.
See on üks neid ajahetki, kui tuleb tõusta ja öelda: Aitab!
Pastorite koalitsioon oli määruse vastu.
Selle sooneutraalne sõnastus oleks lasknud mehed naiste WCsse.
Sel oleks olnud suur mõju kristlikele, homoliitude vastastele ettevõtjatele.
Pagar peab küpsetama koogi homopaari pulmadeks.
Määrus kriminaliseeris, määras vanglakaristuse
või sundis usu tõttu äri sulgema.
Määrusega on võideldud 1,5 aastat.
Kui volikogu selle heaks kiitis, koguti allkirju uueks hääletuseks.
Lesbist linnapea kuulutas allkirjad õigustühiseks
ja nõudis kohtusse asitõendiks jutlusi, kui pastorid linna vastu hagi esitasid.
Linnajuhid tahtsid linlasi vaigistada ja neid hirmutada.
Nad esitlesid end vägevama ja tugevama jõuna.
Texase Ülemkohus tühistas linna määruse
ja käskis selle suhtes rerferendumi korraldada.
See on suur kaotus linnapea Annise Parkerile,
keda oli toetanud Obama, H. Clinton ja Apple.
Parkeri eelarve oli miljon, kolm korda rohkem kui vastasel.
See on suur kaotus USA homoaktivistidele.
Määruse toeks saabus väljastpoolt ligi 3 mln USD.
Otsustas hääletusaktiivsus.
Eelhääletusel käis kaks korda enam rahvast kui viimastel valimistel.
Heather Sells, CBN News
USAs rünnatakse tõsiselt usuvabadust.
Paul Strandi raporti kohaselt kardavad vabadustekaitsjad,
et need kaovad viie aastaga.
Rünnakute kasv kristlaste vastu USAs on ilmne.
Olukord võib hullemgi olla, ütlevad usuvabaduse kaitsjad.
Nad hoiatasid selle eest Washingtonis.
Abipalved on kasvanud üle 400 % pärast seda,
kui ülemkohus pooldas homoabielu.
USA rajasid mehed ja naised, kes põgenesid usulise rõhumise eest.
Nad tulid siia, et vältida praegu toimuvat.
Shackelfordi juhitud Liberty Institute
loetleb igal aastal usuvabadusrikkumisi.
Kahe aasta eest oli neid 1600.
Kahe aastaga on juhtumite arv kasvanud 133 % võrra.
Nad hoiatavad, et asi on tõsisem kui usuliste tunnete solvamine.
Rahva esiisad teadsid, et usuvabaduse kaotamise korral
kaovad ka teised vabadused.
Kui rünnakud usuvabaduse vastu kasvavad, on riik hädas.
Shackelford ennustab otse.
Usuvabadus kas kaotatakse või päästetakse järgmise viie aastaga.
Kristlasi peetakse sallimatuteks. Neilt nõutakse kommetest loobumist.
Shackelford peab sallimatuiks siiski ründajaid.
Nii juhtub, kui ollakse sallimatud ega austata usuvabadust.
Seadustega püütakse panna südame ja veendumuste vastu käituma.
Rahva enamus peab seda valeks.
See, mida püütakse tühistada, võib rahva päästa, ütleb jurist.
Usuvabadus on muutuse kanal.
Sõnum tõest muudab inimelusid ja rahvast.
Paul Strand, Washington
Järgmiseks: USA arst jättis mugava elu,
et aidata läänepoolkera vaeseid.
Täida oma päevad Jumala Sõna muutva väega.
Olge tugevad ja julged! Ärge kartke!
Rahu ma jätan teile, oma rahu ma annan teile.
Jumal on me varjupaik ja tugevus, abimees kitsikuses ja kergesti leitav.
Seepärast me ei karda.
The Transforming Word: Kirjakohad hirmu võitmiseks ja rahu kogemiseks.
Nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Veel mõne aasta eest oli dr David Vanderpool
edukas traumakirurg, kellel oli kliinik Nashville'is, Tennessees.
Nüüd elab ta Haiti väikelinnas
ning pakub seal arstiabi, haridust ja puhast vett.
Tema kliinik Thomazeaus on teenindanud 10 000 inimest.
Sünnituskliinik on aidanud turvaliselt maailma tuhandeid lapsi.
See on vaid väike osa Vanderpooli ja tema tiimi tööst.
Mis ajas ta maailma rikkaimast maailma vaeseimasse riiki?
Nägemus nimega "Ela kõrgemal!". Ta tahab seda jagada.
Haiti on töökohana huvitav. Paljud küsivad, miks Haiti.
Haiti on nüüd maailma vaeseim riik.
Lisaks on nad meie naabrid. Haitile jõuab USAst 1,5 tunniga.
Jeesus käskis naabreid aidata. Nemad ongi naabrid.
Haitil näeb leski ja tänavalapsi.
Nad võivad olla füüsilise või vaimse puudega ja hüljatud.
On väga tähtis, et nende eest hoolitsetakse.
Annette on ilmselt olnud madalaimast madalaim.
Ta elab väikeses ruumis.
Seal on tavaliselt suur siga, kes koos temaga elab.
Tuba on täis väljaheiteid.
Ta on väga janune.
Kui näeme Annette'i, näeme Jeesuse palet.
On rõõm teada, et hoolitseme Tema eest,
kui hoolitseme Annette'i eest.
Anname neile süüa, peavarju ja riideid.
Hoolitseme tervise eest. Armastame neid.
Tahame olla Jeesuse moodi.
Selleks tuleb jätta rikkused ja au,
et teised saaksid elu. Seda "Ela kõrgemal!" tähendabki.
Vajame inimesi, kes tuleksid Haitile, teeksid meiega koostööd
ja muudaksid haitilaste elu.
Oleme Skype'i kaudu ühenduses dr Vanderpooliga Haitil.
Aitäh saates osalemast!
Käisid juba arstina lühimisjonireisidel, kuid 2010. aastal
käisid Haitil pärast maavärinat. See muutis kõik. Räägi sellest.
Oleme teinud seda tööd naisega 20 aastat.
Tahtsime välismaale kolida, kui tütar ülikooli läheb.
Oleme töötanud 14 riigis.
Kui tütar ülikooli läks, otsustasime oma lubaduse täita
ja kolisime Haitile.
Mis teid just Haitile kolima sundis?
Kõigi Aafrika ja Lähis-Ida maade seas, kus töötanud oleme,
oli Haiti kõige vaesem. Näljasurma tase oli kõige kõrgem.
Kuidas muutusega kohanesite? Kuidas kolimine läks?
See oli šokk. Elasime mugavalt Brentwoodis, Tennessees.
Olime Haitil 25 hektarit maad ostnud,
kus polnud elektrit, jooksvat vett ega kanalisatsiooni.
Ehitasime selle kõik siinelatud aastate jooksul.
Elektriliinid pidime ise vedama ja kaevud ise kaevama.
Esimestel kuudel polnud meil isegi katust peakohal.
Oli orkaanihooaeg. Olukord oli vahel hull.
Kui Haitile kolisite, rajasite ühenduse "Ela kõrgemal!".
Räägi sellest ja selle mõjust Thomazeau elanikele.
Ühenduse mõte on, et kui suudame ennast ületada, saavad teisedki elada.
Kutsume inimesi elama ennastületavalt,
ületama oma linnu, tööd ja heaolu,
et maailma vaeseimad ellu jääksid.
Räägi mõnest abisaajast. Olete puudutanud paljude elusid,
kuid kas mõni on teile erilist muljet avaldanud?
Meie nõuandlaprojektis oli ema, kes sai kaksikud.
Kaksikud kaalusid 910 grammi.
Ka USAs oleks see raske olukord,
kuid Haitil on see surmaotsus.
Toitsime vastsündinuid.
Nad reageerisid hästi ja hakkasid kasvama.
Beebide vanaema oli voodoo-preestritar.
Ta tegi midagi hirmsat ja tappis mürgiga ühe beebi.
Meil õnnestus teine kurja vanaema küüsist päästa.
Ta kasvab nüüd. Tema nimi on Lovka.
Ta on paariaastane ja kaalub 11 kilo. Ta kasvab kiiresti.
Edasi on lugu õnnelik olnud.
Ema Jeena ja Lovka käivad nüüd meie koguduses Thomazeaus.
Päästeti tüdruku elu
ja ta on saanud igavese elu.
Dr David Vanderpooli teenistuse nimi on Live Beyond (Ela kõrgemal!).
Aitäh kogu teie töö eest Haitil Jeesuse sõnumi levitamiseks.
Aitäh saates osalemast! - Aitäh.
Hämmastav teenistus. Võid hakata nende partneriks
ja viia Haitile Kristuse lootust.
Lisainfot leiab uudiste kodulehelt aadressil www.cbnnews.com
CBN'i The Transforming Word on Pat Robertsoni uus õpetussari.
Lindistasin kirjakohti hirmu ja vabanemise kohta.
Kuulake neid hoolikalt.
Tahan, et vabaneksid hirmust.
Sari õpetab piibellikke põhimõtteid hirmu ja ahistuse võitmiseks
ning kuidas Sõna kuulmine ja valjult kuulutamine võib rahu tuua.
"Sest Jumal pole andnud meile arguse vaimu, vaid väe
armastuse ja mõistliku meele vaimu." 2Tm 1:7
Täiuslik aramastus ajab kartuse välja, sest kartuses on piin (ingl.k.).
Jumal ei taha, keegi teist piinades elaks.
The Transforming Word 2
kirjakohad hirmu võitmiseks ja rahu kogemiseks.
Nüüd saadaval.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Ecuadorlased on ärevil,
kuna aktiivne vulkaan Cotopaxi näitab purskamismärke.
Tuhanded on ohus. Kristlased paluvad Jumala sekkumist.
Jätkab Gary Lane.
Cotopaxi on maailma ohtlikeimaid vulkaane.
See asub Quitost vaid 48 km kaugusel.
Viimase 300 aasta vältel on see pursanud rohkem kui 50 korda.
Lähiümbruse elanikud on pidevas ohus.
80 % kirikuist asub võimalikul hävingualal.
Pastor Felipe Quispe koos naise Teresa Bastidasega pakivad pille.
Nad rajasid koguduse 35 aasta eest.
Nüüd tuleb evakueeruda.
Inimesena on mul valus pärast kõiki neid jõupingutusi.
Kõik on ehitatud koguduse kümnise ja annetustega. Ei mingit välisabi.
Felipe ja 300 koguduseliiget loodavad Jumala kaitsele.
Teame, et Jumal hoiab meid surma eest. Tema hoolitseb.
CBN News reisis vulkaaniservale ja leidis aastatetaguseid tõendeid.
Käisime Chilintosa kivi juures, mis pärineb 19. sajandi purskest.
Kivi meelitab nii kohalikke kui välismaalasi.
Tahtsin lastele ja lapselastele näidata,
mida tähendab elu Cotopaxi lähedal.
Paljud elanikud keelduvad kodusid jätmast.
Ma ei karda. Laava võib pragudesse voolata.
Teised pakivad asju.
Olen muretsenud pere pärast sellest peale, kui Cotopaxist kuulsin.
Mõned on Latacungast lahkunud. Paljud kristlased on jäänud.
Nad alustasid palvekampaaniat.
Äratame kogudust palvetama Cotopaxis, Latacungas
ja kogu riigis. Palume palvetoetust ka teistelt piirkondadelt.
Hirmust hoolimata osalesid paljud hiljuti palveüritusel.
Palume Jumalalt armu meie linnale ja maakonnale.
Jumalale pole miski võimatu.
Cotopaxi kristlased usaldavad, et Jumal teeb ime.
Nad lubavad palvetada, kuni vulkaan rahuneb.
Gary Lane, CBN News
Tänaseks kõik. Aitäh vaatamast! Stuudiodirektor Pete Spruilli
ja vastutava toimetaja Stephen Little'i poolt soovime teile kena nädalat.
Kohtumiseni! Jumal õnnistagu teid!
Tõlge: Monika Jaaguri